Joensuun Taidelainaamo / Joensuun Taiteilijaseura ry

# Taidelainaamosopimuksen liite

**§1 Tällä sopimuksella ostaja sitoutuu noudattamaan Joensuun Taiteilijaseura ry:n (y-tunnus: 0207492-7) ylläpitämän Joensuun Taidelainaamon sääntöjä.**

**§2 Osto- ja lainaussopimus tapahtuu asiakkaan ja taiteen välittäjänä toimivan Joensuun Taiteilijaseura ry:n välillä. Joensuun Taiteilijaseura ry toimii toimeksiantajansa (taiteilija) nimissä ja perii teoksesta 30 % myyntiprovision.**

**§3 Ostaja on velvollinen ilmoittamaan taidelainaamoon täydelliset yhteystiedot, sekä niiden muutokset ja esittämään lainauksen yhteydessä henkilöllisyystodistuksen. Laina-aika on yksi kuukausi. Ostaja voi halutessaan pitää teosta lainattuna pidempään, maksamalla eräpäivään mennessä seuraavan kuukauden lainaerän.**

**§4 Taidelainaus etenee kuukausijaksoissa ja perussopimus tehdään toistaiseksi. Ostaja maksaa teoksesta käsirahan, jonka jälkeen lainaerät maksetaan kuukausittain sovittuna eräpäivänä (15. tai 30.pvä) Joensuun Taiteilijaseura ry:n tilille FI61 4108 0010 3831 34.**

**Asiakas voi halutessaan palauttaa teoksen Taidelainaamoon, jolloin lainasopimus päättyy välittömästi. Pitäessään teoksen asiakas sitoutuu maksamaan lainaerää ja noudattamaan Taidelainaamon sääntöjä koko laina-ajan, kunnes teos on palautettu tai lunastettu. Asiakas sitoutuu lunastamaan kehystämättömän grafiikan omakseen, kehystämätöntä grafiikkaa ei voi palauttaa sekä kehystämättömän grafiikan lainaerät määräytyvät eri tavalla. Lainaerät maksetaan kuukausittain etukäteen ja se määräytyy seuraavasti:**

**Lainaerä määräytyy teoksen hinnan mukaan seuraavasti:**

**Teoksen hinta Lainaerä / kk**

**50—500 € 20,00 €/kk**

**501—1000 € 40,00 €/kk**

**1001—1500 € 60,00 €/kk**

**1501—2000 € 80,00 €/kk**

**yli 2000 € sop.mukaan.**

**§5 Mikäli lainaerää ei ole maksettu Joensuun Taiteilijaseura ry:n tilille eräpäivään mennessä, lähetetään laskusta maksumuistutus (5,00 €, maksuehto 14 vuorokautta). Jos lainaerä viivästyy kuukauden tai enemmän, on Joensuun Taidelainaamolla oikeus vaatia teos palautettavaksi välittömästi.**

**§6 Teoksen voi lunastaa omakseen kertaostona tai lainaerää maksamalla, kunnes teos on kokonaan maksettu. Teos on taiteilijan omaisuutta siihen asti, kunnes teos on maksettu kokonaisuudessaan.**

**§7 Teoksen tultua kokonaisuudessaan maksetuksi, Joensuun Taidelainaamo lähettää asiakkaalle myyntitodistuksen tositteeksi teoksen omistusoikeuden siirtymisestä taiteilijalta asiakkaalle.**

**§8 Ostaja huolehtii itse teoksen asianmukaisesta kuljetuksesta ja mahdollisista vakuutuksista laina-aikana.**

**§9 Lainaaja on velvollinen korvaamaan teokselle laina-aikana aiheutuneet vahingot. Teokset lainataan Joensuun Taidelainaamosta siinä kunnossa kuin ne ovat lainaushetkellä.**

**§10 Mikäli asiakas purkaa sopimuksen ja haluaa palauttaa teoksen, lainaerien on vastattava teoksen laina-aikaa. Joensuun Taidelainaamon työntekijä tarkastaa teoksen ja hyväksyy palautuksen.**

**§11 Taiteilijalla on oikeus saada tietoonsa teoksen ostaneen henkilön nimi ja yhteystiedot. Tietoja ei luovuteta kolmansille osapuolille. Tietoja säilytetään GDPR-tietosuojalain mukaisesti.**

**§12 Omistusoikeus siirtyy ostajalle, kun koko kauppasumma on suoritettu.**

**§13 Taiteilijalla on oikeus tulla ilmoitetuksi teoksensa tekijänä ja teosta ei saa muuttaa tai saattaa saataville tekijää loukkaavalla tavalla. Taiteilijalla on teoksen luoksepääsyoikeus eli taiteilijalla on oikeus nähdä ja valokuvata teoksensa taidelainauksen aikana ja myynnin jälkeen. Ostettu teos on tarkoitettu yksityiskäyttöön.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Paikka ja aika**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lainaajan allekirjoitus Joensuun Taiteilijaseura ry:n /**

**Joensuun Taidelainaamon puolesta**

**Yhteystiedot:**

**Joensuun Taidelainaamo / Joensuun Taiteilijaseura ry**

**Kirkkokatu 23**

**80100 Joensuu**

**puh. +358 50 543 3524 / Lainaamo**

**puh. +358 45 325 5060 / Taiteilijaseuran toimisto**

**e-mail.** [**joensuun.taiteilijaseura@gmail.com**](mailto:joensuun.taiteilijaseura@gmail.com)

[**www.joensuuntaiteilijaseura.fi**](http://www.joensuuntaiteilijaseura.fi)